text: TV SYD spår om, hvem der får taburetter
  27 juni 2015 kl. 16.25
  Carl Holst er storfavorit til at skulle møde op på Amalienborg søndag kl. 10, hvor Lars Løkke Rasmussen skal præsentere sin nye regering. TV SYDs politiske kommentor har også Ellen Trane Nørby og Eva Kjer Hansen med på sin liste.
  - Carl Holst er helt klart i første seednings-lag, siger Poul-Erik Thomsen. Det kunne blive noget med indenrigs- og sundhedsministeriet. Ellen Trane Nørby er med i andet lag. Måske til en post som kulturminister.
  Og i tredje seednings-lag har Poul Erik Thomsen sat Eva Kjer Hansen.
  - Lars Løkke fyrede jo hende som minister, da han overtog fra Anders Fogh Rasmussen. Og det har hun ikke glemt. Men Lars Løkke Rasmussen få brug for hende.
  Som outsidere har Poul-Erik Thomsen medtaget Troels Lund Poulsen og Peter Christensen.
  - Troels Lund Poulsen er måske belastet af de sager, der har været, selv om han er frikendt. Og Peter Christensen blev slet ikke genvalgt.
  Men begge er Lars Løkkes tro væbnere.
  Blandt de syd- og sønderjyske Venstre-folk er også erfarne Hans Chr. Schmidt. Ham tror Poul-Erik Thomsen, at Lars Løkke Rasmussen vil bruge på en central post i folketingsgruppen.
  